Quincy Sumbo Ayodele, nke a maara dị ka Quincy, bụ onye Naijiria na-ahụ maka iji mkpọrọgwụ na mkpaakwụkwọ were agwọ oria, onye ọchụnta ego, onye na-ahụ maka ọgwụgwọ ahịhịa na nlekọta anụ ahụ na onye isi oche nke Quincy Herbals, onye Naijiria na-ahụ maka nlekọta ahụike ahịhịa. Ọ bụ onye kọmitii ọkachamara nke Òtù Ahụ Ike Mba Ụwa na mmepe nke ọgwụ ọdịnala na omume Africa. Ọ bụ onye na-akwado maka ntinye ọgwụ ọdịnala Africa n'ime usoro nlekọta ahụike. Quincy bụ onye guzobere Herbal Slimmers and Weight Loss Association of Nigeria na ode akwukwọ nke mbu nke otu National Association of Nigerian Traditional Medicine Practitioners (NANTMP). O hibere otu a na-adịghị akwụ ụgwọ a kpọrọ Self-Employed Women Association of Nigeria (SEWAN), nke gbadoro anya na ịzụ ahịa ụmụ nwanyị. Tupu e hiwe Quincy Herbals, ọ bụ odeakwụkwọ na Societe Generale Bank Nigeria Limited ebe o mechara bụrụ onye enyemaka nke onye isi ụlọ akụ ahụ. Amuru ya n'Abeokuta, isi obodo Ogun State, Nigeria n'ime ezinaụlọ nke Chief Amos Oluwole Sodimu.